ആഴക്കടല് സമുദ്ര ദൗത്യം ഡീപ് ഓഷ്യന് മിഷന് ഭൗമശാസ്ത്ര മന്ത്രാലയം 5 വര്ഷത്തേക്ക് 4077 കോടി രൂപ ചെലവില് നടപ്പാക്കുമെന്ന് കേന്ദ്ര മന്ത്രി ഡോ.ജിതേന്ദ്ര സിംഗ് ആഴക്കടല് ദൗത്യത്തിന് ഡീപ് ഓഷ്യന് മിഷന് DOM 5 വര്ഷത്തേക്ക് 4077 കോടി രൂപ ചെലവില് ഗവണ്മെന്റ് അംഗീകാരം നല്കിയതായി കേന്ദ്ര ഭൗമശാസ്ത്ര സഹമന്ത്രി ഡോ. ജിതേന്ദ്ര സിംഗ് പറഞ്ഞു. ഇന്ന് രാജ്യസഭയില് ഒരു ചോദ്യത്തിനുള്ള രേഖാമൂലമുള്ള മറുപടിയില്, ആഴക്കടല് സാങ്കേതികവിദ്യയുടെ വികസനത്തിന് ഊന്നല് നല്കിക്കൊണ്ട്, വിവിധ മന്ത്രാലയങ്ങളും വകുപ്പുകളും ചേര്ന്നുള്ള ദൗത്യമാണിതെന്ന് മന്ത്രി വ്യക്തമാക്കി..6000 മീറ്റര്ആഴത്തില് ആളുകളെ വഹിക്കാന് ശേഷിയുള്ള അന്തര്വാഹിനി വികസനവും ഇതില് ഉള്പ്പെടുന്നു. ആഴക്കടല് ഖനനം, ആഴക്കടല് ധാതു വിഭവങ്ങള്, സമുദ്ര ജൈവവൈവിധ്യം എന്നിവയുടെ പര്യവേക്ഷണം, സമുദ്ര പര്യവേക്ഷണത്തിനായി ഒരു ഗവേഷണ യാനം ഏറ്റെടുക്കല്, ആഴക്കടല് നിരീക്ഷണം, മറൈന് ബയോളജിയിലെ ശേഷി വര്ദ്ധിപ്പിക്കല് എന്നിവയ്ക്കും ഊന്നല് നല്കുന്നു ശാസ്ത്രീയ സെന്സറുകളും ഉപകരണങ്ങളും ഉപയോഗിച്ച് 3 ആളുകളെ, സമുദ്രത്തില് 6000 മീറ്റര് താഴ്ചയിലേക്ക് കൊണ്ടുപോകാന് കഴിയുന്ന ഒരു അന്തര്വാഹിനി വികസിപ്പിക്കാന് പദ്ധതിയിട്ടിട്ടുണ്ട്. ദൗത്യത്തിന്റെ എല്ലാ ഘടകങ്ങളും 2021 ല് ആരംഭിക്കും.